CELEX: 32010D0614
Language: da
Date: 2010-06-14 00:00:00
Title: 2010/614/EU: Rådets afgørelse af 14. juni 2010 om den holdning, som Den Europæiske Union skal indtage i AVS-EU-Ministerrådet vedrørende de overgangsforanstaltninger, der finder anvendelse fra datoen for undertegnelsen til datoen for ikrafttrædelsen af aftalen om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 , som ændret første gang i Luxembourg den 25. juni 2005

13.10.2010   
            
            
               DA
            
            
               Den Europæiske Unions Tidende
            
            
               L 269/1
            
         RÅDETS AFGØRELSE
   af 14. juni 2010
   om den holdning, som Den Europæiske Union skal indtage i AVS-EU-Ministerrådet vedrørende de overgangsforanstaltninger, der finder anvendelse fra datoen for undertegnelsen til datoen for ikrafttrædelsen af aftalen om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005
   (2010/614/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (1), som ændret første gang i Luxembourg den 25. juni 2005 (2) (i det følgende benævnt »Cotonouaftalen«), særlig artikel 95, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Cotonouaftalen blev indgået for 20 år begyndende den 1. marts 2000. Den indeholdt dog bestemmelse om, at det var muligt efter hver femårsperiode at ændre den ved hjælp af en revisionsprocedure.
            
         
               (2)
            
            
               Forhandlingerne om den første ændring af Cotonouaftalen blev afsluttet i Bruxelles den 23. februar 2005. Ændringsaftalen blev undertegnet i Luxembourg den 25. juni 2005 og trådte i kraft den 1. juli 2008.
            
         
               (3)
            
            
               Den 23. februar 2009 bemyndigede Rådet Kommissionen til at indlede forhandlinger med medlemmerne af gruppen af stater i Afrika, Vestindien og Stillehavet med henblik på den anden ændring af Cotonouaftalen.
            
         
               (4)
            
            
               Forhandlingerne blev afsluttet den 19. marts 2010 ved, at de tekster, der udgør grundlaget for aftalen om ændring for anden gang af Cotonouaftalen (i det følgende benævnt »aftalen«), blev paraferet på et ekstraordinært møde i AVS-EU-Ministerrådet.
            
         
               (5)
            
            
               Aftalen, der skal undertegnes i Ouagadougou den 22. juni 2010, træder i kraft ved afslutningen af den ratifikationsprocedure, der er omhandlet i Cotonouaftalens artikel 93.
            
         
               (6)
            
            
               I overensstemmelse med Cotonouaftalens artikel 95, stk. 3, skal AVS-EU-Ministerrådet vedtage overgangsforanstaltninger i det omfang, det er nødvendigt, for at dække perioden fra datoen for undertegnelsen til datoen for ikrafttrædelsen af aftalen.
            
         
               (7)
            
            
               Den midlertidige anvendelse af aftalen bør udgøre en både nødvendig og tilstrækkelig overgangsforanstaltning —
            
         VEDTAGET DENNE AFGØRELSE:
   Eneste artikel
   Den Europæiske Union skal indtage den holdning i AVS-EU-Ministerrådet, hvad angår de overgangsforanstaltninger, der finder anvendelse fra datoen for undertegnelsen til datoen for ikrafttrædelsen af aftalen om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (i det følgende benævnt »aftalen«), at den midlertidige anvendelse af aftalen skal godkendes, jf. betingelserne i det udkast til AVS-EU-Ministerrådets afgørelse, der er bilagt nærværende afgørelse.
   Der kan aftales mindre ændringer i udkastet til afgørelse, uden at det kræver, at nærværende afgørelse skal ændres.
   
      Udfærdiget i Luxembourg, den 14. juni 2010.
      
         
            På Rådets vegne
         
         D. LÓPEZ GARRIDO
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  EUT L 209 af 11.8.2005, s. 27.
   
      BILAG
      
         UDKAST TIL AVS-EU-MINISTERRÅDETS AFGØRELSE Nr. …/2010
         af 22. juni 2010
         om overgangsforanstaltninger, der finder anvendelse fra datoen for undertegnelsen til datoen for ikrafttrædelsen af aftalen om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005
         AVS-EU-MINISTERRÅDET HAR —
         under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (1), som ændret første gang i Luxembourg den 25. juni 2005 (2) (i det følgende benævnt »Cotonouaftalen«), særlig artikel 95, stk. 3, og
         ud fra følgende betragtninger:
         
                     (1)
                  
                  
                     Cotonouaftalen blev indgået for 20 år begyndende den 1. marts 2000. Den indeholdt dog bestemmelse om, at det var muligt efter hver femårsperiode at ændre den ved hjælp af en revisionsprocedure.
                  
               
                     (2)
                  
                  
                     Forhandlingerne om den første ændring af Cotonouaftalen blev afsluttet i Bruxelles den 23. februar 2005. Ændringsaftalen blev undertegnet i Luxembourg den 25. juni 2005 og trådte i kraft den 1. juli 2008.
                  
               
                     (3)
                  
                  
                     Forhandlingerne om den anden ændring af Cotonouaftalen blev officielt påbegyndt på AVS-EU-Ministerrådets møde den 29. maj 2009 og blev afsluttet i Bruxelles den 19. marts 2010. Aftalen om ændring af Cotonouaftalen for anden gang (i det følgende benævnt »aftalen«), undertegnet i Ouagadougou den 22. juni 2010, træder i kraft ved afslutningen af den ratifikationsprocedure, der er omhandlet i Cotonouaftalens artikel 93.
                  
               
                     (4)
                  
                  
                     I overensstemmelse med Cotonouaftalens artikel 95, stk. 3, skal AVS-EU-Ministerrådet vedtage overgangsforanstaltninger i det omfang, det er nødvendigt, for at dække perioden fra datoen for undertegnelsen til datoen for ikrafttrædelsen af aftalen.
                  
               
                     (5)
                  
                  
                     Den Europæiske Union, dens medlemsstater og medlemmerne af gruppen af stater i Afrika, Vestindien og Stillehavet (i det følgende benævnt »parterne«) finder det hensigtsmæssigt at fastsætte bestemmelser om midlertidig anvendelse af aftalen, som får virkning fra datoen for aftalens undertegnelse.
                  
               
                     (6)
                  
                  
                     Parterne vil bestræbe sig på at afslutte ratifikationsproceduren inden to år fra undertegnelsen af aftalen —
                  
               VEDTAGET DENNE AFGØRELSE:
         Artikel 1
         Midlertidig anvendelse af aftalen
         Aftalen om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (i det følgende benævnt »aftalen«), finder midlertidig anvendelse fra datoen for aftalens undertegnelse.
         Artikel 2
         Denne afgørelses gennemførelse og aftalens ikrafttræden
         Unionen træffer alle nødvendige foranstaltninger for at sikre en fuldstændig gennemførelse af denne afgørelse. EU-medlemsstaterne og medlemmerne af gruppen af stater i Afrika, Vestindien og Stillehavet opfordres til at træffe de foranstaltninger, de skønner er hensigtsmæssige for at gennemføre denne afgørelse.
         Parterne bestræber sig på at afslutte de nødvendige procedurer for at sikre den fuldstændige ikrafttrædelse af aftalen inden for to år fra datoen for dens undertegnelse.
         Artikel 3
         Denne afgørelses ikrafttræden og gyldighed
         Denne afgørelse træder i kraft på dagen for undertegnelsen af aftalen.
         Den finder anvendelse, indtil aftalen træder i kraft.
         
            Udfærdiget i Ouagadougou, den 22. juni 2010.
            
               
                  For AVS-EU-Ministerrådet
               
               
                  Formand
               
            
         
      
      
         (1)  EFT L 317 af 15.12.2000, s. 3.
      
         (2)  EUT L 209 af 11.8.2005, s. 27.